open-index/open-wikipedia-markdown huggingface dataset:
Մատեա Ելիչ

**Մատեա Ելիչ** (խորվաթերեն՝ Matea Jelić. ), խորվաթ թեքվոնդոիստուհի, 2020 թվականի ամառային օլիմպիական խաղերի չեմպիոնուհի կանանց 67 կգ քաշային կարգում:

Մատեա Ելիչն իր մարզական կարիերայի սկզբում մեծ հաջողությունների էր հասել պատանեկան մրցումներում։ 2014 թվականին Նանկինում կայացած ամառային պատանեկան օլիմպիական խաղերում նա 63 կիլոգրամ քաշային կարգում զբաղեցրեց հինգերորդ տեղը, այդ նույն տարում նվաճեց չեմպիոնուհու տիտղոսը պատանիների աշխարհի առաջնությունում։ 2016 թվականին մինչև 67 կիլոգրամ քաշային կարգում բրոնզե մեդալի արժանացավ Մոնտրյոյում անցկացված Եվրոպայի մեծահասակների առաջնությունում։ Երկու տարի անց  ոսկե մեդալ նվաճեց Տարագոնայում կայացած Միջերկրածովյան խաղերում, 2021 թվականին էլ՝ Սոֆիայում անցկացված Եվրոպայի առաջնությունում։

2020 թվականի Տոկիոյի օլիմպիական խաղերում, որոնք կորոնավիրուսի համավարակի պատճառով հետաձգվել էին և նույնպես տեղի ունեցան 2021 թվականին, Ելիչը 67 կիլոգրամ քաշային կարգում երկու հաղթանակից հետո կիսաեզրափակչում 15-4 հաշվով հաղթեց Փեյջ Մաքֆերսոնին և անցավ եզրափակիչ: Վճռորոշ գոտեմարտում 25:22 հաշվով հաղթելով Լորեն Ուիլյամսին՝ նա նվաճեց օլիմպիական չեմպիոնուհու ոսկե մեդալը։

Շարունակելով հաջող մրցելույթները՝ Մատեան 67 կգ քաշային կարգում հաղթող ճանաչվեց նաև 2022 թվականին Ալժիրի Օրան քաղաքում անցկացված Միջերկրածովյան խաղերում: Իսկ 2023 թ. աշխարհի առաջնությունում բավարարվեց բրոնզե մեդալով:

## Մարզական նվաճումներ

## Ծանոթագրություններ

## Արտաքին հղումներ
* 

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Մարզուհիներ
Իվան Շապինա

**Իվան Շապինա** (. ), խորվաթ թեքվոնդոիստ, աշխարհի առաջնությունների մրցանակակիր, Եվրոպայի 2022 թվականի առաջնության չեմպիոն, Տոկիոյի 2020 թվականի և Փարիզի 2024 թվականի ամառային օլիմպիական խաղերի մասնակից:

## Կարիերա
Իվանը Սպլիտի *Marjan Taekwondo Club*-ի անդամ է, ակումբ, որի ճանաչված անդամներից են նաև Մատեա Ելիչը, Բրունա Դուվանչիչը, Լենա Ստոյկովիչը:

Շապինան 2013 թվականից հանդես է գալիս թեքվոնդոյի միջազգային մրցումներում: 2018 թվականին Վարշավայում անցկացված Եվրոպայի պատանեկան առաջնությունում մինչև 87 կգ քաշային կարգում արծաթե մեդալ է նվաճել: 

2019 թվականին Մանչեստերում կայացած մեծահասակների աշխարհի առաջնությունում այդ նույն քաշային կարգում արժանացել է բրոնզե մեդալի:

2020 թվականի ամառային օլիմպիական խաղերում հասել է մինչև քառորդ եզրափակիչ, պարտություն է կրել և դուրս մնացել հետագա պայքարից:

2021 թ. Եվրոպայի առաջնությունում դարձել է բրոնզե մեդալակիր, հաջորդ տարում՝ Եվրոպայի չեմպիոն: 

Ալժիրի Օրան քաղաքում 2022 թվականին անցկացված Միջերկրածովյան խաղերում հանդես գալով +80 կգ քաշային կարգում՝ դարձյալ հաղթող է ճանաչվել He defeated Ayoub Bassel of Morocco in his gold medal match.:

2023 թ. աշխարհի առաջնությունում մինչև 87 կգ քաշային կարգում նվաճել է արաթե մեդալ՝ եզրափակիչ գոտեմարտում պարտվելով հարավկորեացի Քունգ Սանգ Հյունին:

Փարիզի 2024 թվականի ամառային օլիմպիական խաղերում Շապինան հանդես է եկել +80 կգ քաշային կարգում, հասել կիսաեզրափակիչ, բրոնզե մեդալի համար մղած գոտեմարտում զիջել կուբացի Ռաֆայել Ալբային: Այդուհանդերձ՝ նա արժանացել է օլիմպիական խաղերի փակման հանդիսավոր արարողության ժամանակ հայրենի Խորվաթիայի դրոշը կրելու բարձր պատվին:

## Ձեռքբերումներ

## Ծանոթագրություններ

## Արտաքին հղումներ
*Ivan Šapina  TaekwondoData.com-ում

Կատեգորիա:Թեքվոնդոիստներ
Կատեգորիա:Խորվաթ մարզիկներ
Կատեգորիա:Օլիմպիական մարզիկներ
Թեո Յանսեն

**Թեո Յանսեն** (, ), հոլանդացի ֆուտբոլիստ և մարզիչ, հանդես է եկել կիսապաշտպանի դիրքում։

## Կարիերա
### Ակումբային
Յանսենը «Վիտես» ակումբի սան է։ Առնհեմ քաղաքի թիմի կազմում նորամուտն է նշել 1998 թվականին, «Վիտեսի» կազմում հանդես է եկել մինչև 2008 թվականը՝ հանդիսանալով ակումբի լավագույն խաղացողներից մեկը։ 2003/04 մրցաշրջանում վարձավճարով անցկացրել է բելգիական «Գենկում»։ 2008 թվականի ամռանը Թեո Յանսենը մինչև 2012 թվականի կեսերը պայմանագիր է կնքել «Տվենտեի» հետ։

2011 թվականի մայիսի 23-ին 29-ամյա ֆուտբոլիստուհին երկամյա պայմանագիր է կնքել Ամստերդամի «Այաքսի» հետ։

Այս մրցաշրջանում ստացած վնասվածքների պատճառով 2014 թվականի մարտի 4-ին հայտարարել է ֆուտբոլիստի կարիերան ավարտելու մասին։

### Հավաքականում
2006 թվականին հրավիրվել է Նիդերլանդների ազգային հավաքական, նրա կազմում անցկացրել է 2 հանդիպում և չի հրավիրվել մինչև 2010 թվականը: 2010 թվականին կրկին հրավիրվել է հավաքական ՝ անցկացնելով երեք ընկերական հանդիպում։

## Վիճակագրություն
### Հանդիպումներ Նիդերլանդների հավաքականի կազմում

**Ընդհանուր՝ 5 խաղ / 0 գոլ, 4 հաղթանակ, 1 ոչ-ոքի, 0 պարտություն:**

## Նվաճումներ
### Թիմային նվաճումներ
**Տվենտե**

* Նիդերլանդների չեմպիոն՝ 2009/10
* Նիդերլանդների գավաթի գավաթակիր ՝ 2011
* Նիդերլանդների սուպերգավաթի գավաթակիր՝ 2010

**Այաքս**

* Նիդերլանդների չեմպիոն՝ 2011/12

### Անձնական նվաճումներ
* Նիդերլանդների տարվա ֆուտբոլիստ՝ 2011

## Ծանոթագրություններ

## Արտաքին հղումներ
* Профиль на сайте ''ajax.nl''

Կատեգորիա:Այաքսի ֆուտբոլիստներ
Կատեգորիա:Գենկի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Տվենտեի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Ֆուտբոլի կիսապաշտպաններ
Բրունա Դուվանչիչ

**Բրունա Դուվանչիչ** (խորվաթերեն՝ Bruna Duvančić. ), խորվաթ թեքվոնդոիստուհի, որ 2023 թ. աշխարհի առաջնությունում հանդես գալով կանանց թեթևագույն քաշային կարգում՝ բրոնզե մեդալ է նվաճել: Պատանեկան տարիքից հանդես գալով մեծահասակների մրցումներում՝ նա  մինչ այդ՝ 2022 թվականին բրոնզե մեկ մեդալ էլ նվաճել էր Մեծ Բրիտանիայի Մանչեստեր քաղաքում կայացած Եվրոպայի առաջնությունում:

Դուվանչիչը բրոնզե պարգևի էր արժանացել նաև այդ նույն տարում Ալժիրի Օրան քաղաքում անցկացված Միջերկրածովյան խաղերում, կանանց 49 կգ քաշային կարգում: 

2024 թվականին Բրունան իր մարզական պարգևների շարքը համալրել է ևս մեկ բրոնզե մեդալով, որին արժանացել է Եվրոպայի բելգրադյան առաջնությունում երրորդ տեղը գրավելու համար:

## Ձեռքբերումներ

## Ծանոթագրություններ

Կատեգորիա:Աշխարհի առաջնությունների մրցանակակիրներ
Կատեգորիա:Թեքվոնդոիստներ
Կատեգորիա:Խորվաթ մարզիկներ
Կատեգորիա:Մարզուհիներ
Սիգնե Բրուուն

**Սիգնե Կալեսե Բրուն** (, ), դանիացի ֆուտբոլիստ, իսպանական «Ռեալ Մադրիդ» ակումբի և Դանիայի ազգային հավաքականի հարձակվող:

## Ակումբային կարիերա
2014 թվականին միացել է «Ֆորտունային», որի կազմում նորամուտն է նշել  օգոստոսի 16-ին և դուբլ ձևակերպել «Վայլեի» դեմ խաղում, որն ավարտվել է «Ֆորտունայի» հաղթանակով՝ 5:1 հաշվով։ 2014 թվականի նոյեմբերի 8-ին նորամուտն է նշել Չեմպիոնների լիգայում՝ 74-րդ րոպեին փոխարինելով Նադիա Նադիմին շվեդական «Ռուսենգորդ» թիմի դեմ 1/8 եզրափակչում։ 2016 թվականին Բրյունն իր թիմի կազմում հաղթել է ազգային առաջնությունում և Դանիայի Գավաթում։

2018 թվականի օգոստոսի 31-ին տեղափոխվել է ֆրանսիական «Պարի Սեն Ժերմեն» ակումբ։ Նորամուտի մրցաշրջանում բոլոր մրցաշարերում անցկացրել է 17 հանդիպում՝ դառնալով 4 գոլի հեղինակ: 2020 թվականի օգոստոսի 2-ին վնասվածքի պատճառով մեկ տարի ընդմիջումից հետո վերադարձել է ֆուտբոլ՝ խփելով հաղթական գոլը 84-րդ րոպեին Ֆրանսիայի գավաթի խաղարկությունում «Բորդոյի» դեմ խաղում՝ հաղթելով 2-1 հաշվով։ Յոթ օր անց փոխարինման է դուրս եկել «Լիոնի» դեմ գավաթի եզրափակչում, որն ավարտվել է «Լիոնի» հաղթանակով՝ 11 մետրանոց հարվածաշարում 4։ 3 հաշվով։ Հաջորդ մրցաշրջանում «փարիզեցիների» կազմում հաղթել է ազգային առաջնությունում, որը դարձել է ակումբի առաջին չեմպիոնական տիտղոսը՝ վերջ տալով Լիոնի 14-ամյա տիտղոսների շարքին։

2021 թվականի հունիսին տեղափոխվել է «Լիոն»։

2022 թվականի հունվարի 27-ին վարձավճարով տեղափոխվել է անգլիական «Մանչեսթեր Յունայթեդ» 2021/22 մրցաշրջանի մնացած հատվածն այնտեղ անցկացնելու համար։

## Կարիերա հավաքականում
2017 թվականի հոկտեմբերի 24-ին նորամուտն է նշել Դանիայի ազգային հավաքականում Խորվաթիայի դեմ աշխարհի 2019 թվականի առաջնության ընտրական խաղում։ Նա խաղի մեջ է մտել ավելացված ժամանակից երկու րոպե անց՝ փոխարինելով Նադիա Նադիմին և երկու րոպե անց խփել է առաջին գոլը Դանիայի հաղթանակում՝ 4-0 հաշվով:

2021 թվականին մի շարք գոլեր է խփել ազգային հավաքականի կազմում վեց անընդմեջ խաղերում՝ ընդհանուր առմամբ 12 գոլ խփելով 2023 թվականի աշխարհի առաջնության որակավորման փուլում։

## Նվաճումներ
**«Ֆորտունա»**

* Դանիայի չեմպիոն՝ 2015/16, 2017/18
* Դանիայի գավաթի գավաթակիր՝ 2016

**«Պարի Սեն Ժերմեն»**

* Ֆրանսիայի չեմպիոն՝ 2020/21

**«Օլիմպիկ Լիոն»**

* Չեմպիոնների լիգայի հաղթող՝ 2021/22

## Ծանոթագրություններ

## Արտաքին հղումներ
* Профиль на сайте «Реал Мадрид»

 
Կատեգորիա:Դանիացի կին ֆուտբոլիստներ
Կատեգորիա:Կանանց ֆուտբոլի հարձակվողներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Դանիայի հավաքականի ֆուտբոլիստներ
Քրիս Ջոաննու

**Քրիս Ջոաննու** (, , ), մակեդոնա-ավստրալիացի երաժիշտ, որն առավել հայտնի է որպես Նյուքասլից *Silverchair* ռոք խմբի բասիստ։

## Անձնական կյանք
Լուիզա Կիպիի երկվորյակ եղբայրն է: Ջոանուն ծագումով մակեդոնացի է:

## Երաժշտական սարքավորումներ
Հիմնականում օգտագործել է G&L և Fender Precision բաս կիթառները և գրեթե բացառապես *Ampeg B-15 Portaflex* կոմբոները։ Ինչպես հաղորդվել է gearwire.com կայքում նա իր համերգային ծրագրում օգտագործում է Ampeg SVT-2 Ampeg 810 պատյանում և նոր Ampeg B-15 combo:

## Այլ գործունեություն
Հայտնի է ոչ միայն որպես բասիստ, այլ նաև որպես «The Mess Hall», «*Feeling Sideways»* և «*Notes from a Ceiling»* ալբոմների պրոդյուսեր:

2006 թվականին բացման խոսք է ասել հոգեկան առողջության կրթաթոշակի բացման ժամանակ, որը հիմնադրվել է ի պատիվ իր զարմիկի՝ Նաթան Տրեպեզանովի, որը այդ տարվա հունվարին 21 տարեկանում ինքնասպան է եղել:

Նաև *Lovells Lager* գարեջրային ընկերության համահիմնադիրն ու համասեփականատերն է: Նաև այն չորս գործարարներից մեկն է, որոնք բացել են բար և փոքր ժամանցի վայր Ավստրալիայի Նյուքասլ նահանգի Ուեսթ Էնդում գտնվող Փերի փողոցում, որը բացվել է 2013 թվականի դեկտեմբերին:

## Ծանոթագրություններ

Կատեգորիա:Ավստրալիացի երաժիշտներ
Կատեգորիա:Ավստրալիացի երգիչներ
Կատեգորիա:Բաս կիթառահարներ
Սոֆի Սվավա

**Սոֆի Սվավա** (,), դանիացի կին ֆուտբոլիստ, ֆրանսիական «Օլիմպիկ Լիոն» ակումբի և Դանիայի ազգային հավաքականի ֆուտբոլիստ:

2020 թվականի հունվարին ՈՒԵՖԱ-ն նրան ընդգրկել է Եվրոպայի 10 ամենահեռանկարային երիտասարդ ֆուտբոլիստուհիների շարքում:

## Ակումբային կարիերա
2017-2019 թվականներին հանդես է եկել «Բրոնդբյուում» էլիտար դիվիզիոնում։ 2019 թվականի հուլիսին հայտարարվել է, որ Սվավան երկուսուկես տարվա պայմանագիր է կնքել շվեդական «Ռուսենգորդ» ակումբի հետ, իսկ դանիական ակումբը ռեկորդային գումար է ստացել 17-ամյա Սվավայի համար։ Մեկնարկային մրցաշրջանում հաղթել է Շվեդիայի առաջնությունում:

2020 թվականի նոյեմբերին եռամյա պայմանագիր է կնքել գերմանական «Վոլֆսբուրգ» ակումբի հետ, որն ուժի մեջ էր մտնում 2021 թվականի հունվարից։

Այնուհետև 2022 թվականի հունվարին հայտարարվել է, որ տեղափոխվել է իսպանական «Ռեալ Մադրիդ» ակումբ։

2024 թվականի հունիսին պայմանագիր է կնքել ֆրանսիական «Օլիմպիկ Լիոն» ակումբի հետ։

## Միջազգային կարիերա
Դանիայի ազգային հավաքականի կազմում 2019 թվականի հունվարի 21-ին նորամուտն է նշել Ֆինլանդիայի հավաքականի դեմ հաղթական ընկերական խաղում: Նրան փոխարինել են 74-րդ րոպեին։ Ընդգրկվել է Անգլիայի 2022 թվականի Եվրոպայի առաջնության, Ավստրալիայի և Նոր Զելանդիայի 2023 թվականի աշխարհի առաջնության հավաքականների կազմերում։

2019 թվականին ճանաչվել է տարվա դանիացի բեկումնային խաղացող։ Բացի այդ, նաև առաջադրվել է որպես Տարվա լավագույն դանիացի ֆուտբոլիստուհի:

### Գոլեր հավաքականում

## Ձեռքբերումներ
### «Ռուսենգորդ»

* Շվեդիայի չեմպիոն՝ 2019

## Ծանոթագրություններ

## Արտաքին հղումներ
* Профиль на сайте «Реал Мадрид»

Կատեգորիա:Ապրող անձինք
Կատեգորիա:Բրոնդբյուի ֆուտբոլիստներ
Կատեգորիա:Դանիացի կին ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Ռեալ Մադրիդի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Դանիայի հավաքականի ֆուտբոլիստներ
Վերենա Ֆայստ

**Վերենա Ֆայստ** (, ), գերմանացի ֆուտբոլիստուհի, որը հանդես է եկել Գերմանիայի ազգային հավաքականում որպես պաշտպան։

## Մասնագիտություն
### Ակումբային
Վերենա Ֆայստը ֆուտբոլային կարիերան սկսել է 2000 թվականին «Կապպել» ակումբում։ 2004 թվականից հանդես է եկել «Ֆրայբուրգ» թիմի երիտասարդական և երկրորդ կազմերում։ 2006 թվականին դեբյուտ է կատարել հիմնական թիմում՝ Առաջին Բունդեսլիգայում։ Թիմում յոթ տարի խաղալուց հետո Ֆայստը պայմանագիր է կնքել «Վոլֆսբուրգ» ֆուտբոլային ակումբի հետ։ «Վոլֆսբուրգի» կազմում դարձել է ՈՒԵՖԱ-ի Չեմպիոնների լիգայի երկակի հաղթող (2012/13, 2013/14), Գերմանիայի երկակի չեմպիոն (2012/13, 2013/14) և Գերմանիայի գավաթակիր (2012/13)։

### Հավաքականում
2006 թվականից հանդես է եկել Գերմանիայի տարբեր պատանեկան և երիտասարդական հավաքականների կազմում։ 2010 թվականի հոկտեմբերի 28-ին դեբյուտ է կատարել հիմնական ազգային հավաքականի կազմում՝ Ավստրալիայի դեմ խաղում։ Առաջին գոլը խփել է 2012 թվականի նոյեմբերի 29-ին Ֆրանսիայի հավաքականի դարպասը։

#### Ազգային հավաքականի գոլեր

## Ձեռքբերումներ
### Ակումբային

#### «Վոլֆսբուրգ»
ՈՒԵՖԱ-ի Չեմպիոնների լիգա՝ հաղթող (2) 2012/13, 2013/14

Գերմանիայի առաջնություն՝ չեմպիոն (2) 2012/13, 2013/14

Գերմանիայի գավաթ՝ հաղթող (1) 2012/13

#### Հավաքականում
Աշխարհի առաջնություն (մինչև 20 տարեկան)՝ բրոնզե մեդալակիր (1) 2008

## Ծանոթագրություններ

## Արտաքին հղումներ
* 
* Верены Файсст на сайте Немецкого футбольного союза
* Профиль Верены Файсст на сайте weltfussball.de
 
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Բավարիա Մյունխենի ֆուտբոլիստներ
Կատեգորիա:Գերմանացի կին ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:Վոլֆսբուրգի ֆուտբոլիստներ
Կատեգորիա:Ֆուտբոլիստներ այբբենական կարգով
Կատեգորիա:Ֆրայբուրգի ֆուտբոլիստներ
Քայլին Շերիդան

**Քայլին Շերիդան** (, ), կանադացի ֆուտբոլիստ, «Սան Դիեգո Ուեյվ» ակումբի և Կանադայի հավաքականի դարպասապահ: Օլիմպիական չեմպիոն (2020):

## Կարիերա
### Ակումբներ
Հանդես է եկել Քլեմսոնի համալսարանի թիմի կազմում Ուսանողական սպորտաձևերի ազգային ասոցիացիայի առաջնության առաջին դիվիզիոնում՝ խաղալով 76 հանդիպում, որոնցից 28-ում դարպասը անառիկ է պահել։

2017 թվականի հունվարին «Սքայ Բլյու» ակումբը նրան ընտրվել է Կանանց ֆուտբոլի ազգային լիգայի դրաֆթում ընդհանուր 23 համարի ներքո:

### Հավաքական
Կանադայի հավաքականի կազմում նորամուտն է նշել 2016 թվականի մարտին Ալգարվեի գավաթի խաղարկությունում: Ռիո դե Ժանեյրոյի Օլիմպիական խաղերի թիմի թեկնածուների թվում էր:

## Ձեռքբերումներ
* Ամառային Օլիմպիական խաղերի հաղթող (1)՝ 2020

## Ծանոթագրություններ

## Արտաքին հղումներ
* Профиль на сайте «Клемсон Тайгерс»
* Профиль на сайте «Готема»
* Профиль на сайте «Сан-Диего Уэйв»

 
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Կանադացի օլիմպիական չեմպիոններ
Կատեգորիա:Կանանց ֆուտբոլի դարպասապահներ
Ամանդա Իլեստեդտ

**Ամանդա Իլեստեդտ** (, ), շվեդ ֆուտբոլիստուհի, «Արսենալ» ակումբի և Շվեդիայի ազգային հավաքականի պաշտպան։

## Ակումբային կարիերա
Ամանդա Իլեստեդտը ֆուտբոլային կարիերան սկսել է՝ հանդես գալով «Մալմյո» ակումբի պահեստային թիմում։ 2009 թվականի կեսերին նա տեղափոխվել է «Կառլսկրոնա»։ Նրա կարիերայի հաջորդ ակումբը դարձել է «Ռոզենգորդը», որի հետ նա չորս անգամ հաղթել է ազգային առաջնությունում և երեք անգամ նվաճել է Շվեդիայի Սուպերգավաթը։ 2017/2018 մրցաշրջանի մեկնարկից առաջ Ամանդա Իլեստեդտը տեղափոխվել է Պոտսդամի «Տուրբինե» գերմանական ակումբ։ 2023 թվականի հունիսի 27-ին «Արսենալը» հայտարարել է Իլեստեդտի հետ պայմանագրի ստորագրման մասին։

## Միջազգային կարիերա
Ամանդա Իլստեդտը Շվեդիայի կանանց հավաքականի կազմում նորամուտը նշել է Անգլիայի թիմի դեմ հաղթական խաղում (4:1)՝ 2013 թվականի հուլիսի 4-ին:

Ազգային հավաքականի գլխավոր մարզիչ Պիա Սունդհագեն նրան հրավիրել է մասնակցելու 2013 թվականի Եվրոպայի տնային առաջնությանը, որտեղ շվեդուհիները պարտվել են կիսաեզրափակիչում։ Իլեստեդտը նաև խաղացել է 2015 թվականին Կանադայում անցկացված աշխարհի առաջնությունում, որտեղ նրա թիմը պարտվել է գերմանացիներին 1/8 եզրափակիչում։

### Ազգային հավաքականի գոլեր

## Անձնական կյանք
Օլիվեր Էկման-Լարսոնը՝ Հոկեյի Ազգային Լիգայի (NHL) խաղացողը, նրա զարմիկն է։ Իսկ նրա պապի եղբայրը Սվեն Թումբա-Յոհանսոնն էր, որը պրոֆեսիոնալ կերպով զբաղվել է տափօղակով հոկեյով, ֆուտբոլով և գոլֆով։

## Ձեռքբերումներ
### Ակումբային

#### «Ռուսենգորդ»
Շվեդիայի չեմպիոն (4)՝ 2010, 2011, 2013, 2014

Շվեդիայի Սուպերգավաթի հաղթող (3)՝ 2011, 2012, 2015

#### «Արսենալ»
Անգլիայի կանանց լիգայի գավաթ՝ 2023/2024

#### Միջազգային
#### Շվեդիա
Մինչև 19 տարեկան աղջիկների Եվրոպայի չեմպիոն՝ 2012

## Ծանոթագրություններ

## Արտաքին աղբյուրներ
* Профиль на сайте «Арсенала»

 
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Արսենալի ֆուտբոլիստներ
Կատեգորիա:Բավարիա Մյունխենի ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:Շվեդ ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Ֆուտբոլիստներ այբբենական կարգով
Փիթեր Քրաուզե

**Փիթեր Ուլյամս Քրաուզե** (, ), ամերիկացի դերասան։ «Ոսկե գլոբուս» և «Էմմի» մրցանակների հավակնորդ։ Առավել հայտնի է «Սպորտի գիշեր» (1998–2000), «Հաճախորդը միշտ մեռած է» (2001–2005) և «Կեղտոտ թաց փողեր» (2007–2009), «Ծնողներ» (2010–2015), «Բռնել» (2016–2017) և «9-1-1» (2018 – 2025) սերիալներում դերերով։

## Կյանքը և կարիերան
Պիտեր Կրաուզեն ծնվել է 1965 թվականի օգոստոսի 12-ին Ալեգզանդրիայում (Մինեսոտա նահանգ) երկու ուսուցիչների ընտանիքում։ Փիթերն ունի եղբայր և քույր՝ Մայքլն ու Էմին։

Պատանեկության տարիներին զբաղվել է սպորտային մարմնամարզությամբ, սակայն վնասվածքի պատճառով ստիպված է եղել դադարեցնել կարիերան։ Ընդունվել Է Սենտ Փիթեր քաղաքի Գուստավ Ադոլֆի քոլեջ՝ անգլիական գրականության ֆակուլտետ։ Քոլեջն ավարտելուց հետո տեղափոխվել է Նյու Յորք, որտեղ ավարտել է Նյու Յորքի հեղինակավոր համալսարանը՝ որպես կերպարվեստ դերասանական ծրագրի մագիստրոս՝ Master of Fine Arts Acting Program: Նյու Յորքում սովորելու ժամանակ աշխատել է որպես բարմեն ապագա դերասան և սցենարիստ Ահարոն Սորկինի հետ։ Ավարտելուց հետո, Փիթերը տեղափոխվել է Լոս Անջելես և սկսեց աշխատել հեռուստատեսության մեջ։

Կրաուզեն ունի մեկ որդի՝ Ռոման (ծնվ. 2001) անցյալ հարաբերություններից: 2010-2022 թվականներին նա հարաբերությունների մեջ է եղել դերասանուհի Լորեն Գրեմիի հետ, ով «Ծնողները» սերիալի գործընկերն է։

## Ֆիլմագրություն

2002 և 2003 թվականներին առաջադրվել է «Ոսկե գլոբուս» «Լավագույն տղամարդու դեր հեռուստատեսությունում (դրամա)» անվանակարգում «Հաճախորդը միշտ մեռած է» ֆիլմի համար։

2002, 2003 և 2006 թվականներին առաջադրվել Է «Էմմի» մրցանակի՝ որպես դրամատիկական սերիալի լավագույն դերասան՝ «Հաճախորդը միշտ մեռած է» («Six Feet Under»)։

## Ծանոթագրություններ

## Արտաքին հղումներ

 
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Ամերիկացի կինոդերասաններ
Կատեգորիա:Ամերիկացի հեռուստատեսային դերասաններ
Կատեգորիա:Նյու Յորքի համալսարանի շրջանավարտներ
Նացուո Կիրինո

**Նացուո Կիրինո** (), ճապոնացի կին գրող, իսկական անունը՝ Մարիկո Հաշիոկա։

## Կենսագրություն
Նացուո Կիրինոն ընտանիքի երեք երեխաներից միջնեկն է։ Նրա եղբայրներից մեկը իրենից մեծ է,6 տարով, մյուսը փոքր է 5 տարով։ Ճարտարապետ հոր հետ ճամփորդել է Ճապոնիայի բազմաթիվ քաղաքներով։ 14 տարեկանից Կիրինոն ապրել է Տոկիոյում։ 1975 թվականին ամուսնացել է,1981 թվականին ծնվել է աղջիկը։

1974 թվականին ստացել է իրավաբանի դիպլոմ Սեյքեյ համալսարանում։ Իր կոչումը գտնելու փնտրտուքներում Կիրինոն փոխել է մի քանի գործունեության ոլորտ։ Մասնավորապես, աշխատել է կինոթատրոնում, հաճախել է սցենարիստների դասընթացներին։ Միայն 30 տարեկանում է լրջորեն մտածել գրողի կարիերայի մասին։

## Գրական կարիերա
Կիրինոյի գրական մուտքը կայացել է 1984 թվականին, երբ նա հրատարակել է իր առաջին սիրային վեպերը։ Սակայն այս ժանրում գրված վեպերը հանրաճանաչ չէին Ճապոնիայում, այդ պատճառով նա չէր կարող վաստակել իր ապրուստը դրանց հրատարակմամբ և նաև կոչում չէր զգում դրանք գրելու մեջ։ 1990-ականների սկզբին հանցագործությունների հոգեբանական կողմերի վրա կենտրոնանալու որոշում կայացնելով, Կիրինոն հրատարակում է իր առաջին դետեկտիվ վեպերը։ Նա մի քանի պատմվածքների ժողովածուների և մի շարք վեպերի հեղինակ է՝ դառնալով ամենահայտնի ժամանակակից ճապոնացի գրողներից մեկը։

1997 թվականին հրատարակված «Աութ» վեպը նրան բերեց լայն ճանաչում, որը ստացավ ճապոնական դետեկտիվ հեղինակների ասոցիացիայի մրցանակը և դարձավ Էդգար Ալան Պոյի մրցանակի (2004 թվականի) ֆինալիստ (անգլերեն թարգմանություն): Կիրինոն նաև Էդոգավա Ռամպոյի մրցանակակիր է (1993), որը նա ստացավ դետեկտիվ հեղինակի իր դեբյուտի համար՝ «Kao ni Furikakaru Ame» («Անձրև, որը կաթում է իմ դեմքին») վեպի համար, և Նաոկիի մրցանակ՝ «Yawarakana hoho» («Փափուկ այտեր») վեպի համար:

## Հիմնական աշխատանքներ
### Դետեկտիվ Միրո Մուրանոյի սերիան
* Վեպեր
** Անձրևը, որը կաթում է իմ դեմքին() Տոկիո: Կոդանշա, 1993
** Գիշեր, որից հրեշտակները հրաժարվեցին () Տոկիո՝ Կոդանշա, 1994
** Մոխրագույն ջրի երազ () Տոկիո: Բունգեյ Շունջու, 1998
** Դարկ () Տոկիո: Կոդանշա: 2002
* Պատմվածքներ
** Ռոուզ Գարդեն () Տոկիո՝ Կոդանշա, 2000

### Վեպեր
* Աութ () Տոկիո՝ Կոդանշա, 1997
* Փափուկ այտեր () Տոկիո՝ Կոդանշա, 1999
* Իրական աշխարհ () Տոկիո: Shueisha, 2003
* Գրոտեսկ () Տոկիո: Բունգեի Շունջու, 2003
* Դաժանության քրոնիկոն () Տոկիո: Shinchosha, 2004
* Աստվածուհու ժամանակագրություն () Տոկիո՝ Kadokawa Shoten, 2008

## Ծանոթագրություններ

## Գրականություն
* 

Կատեգորիա:21-րդ դարի ճապոնացի վիպասաններ
Կատեգորիա:Ճապոնացի գրողներ
Կատեգորիա:Ճապոնացի կանայք
Կատեգորիա:Ճապոնացի կին գրողներ
Կատեգորիա:Ճապոնացի վիպասաններ
Կատեգորիա:Գրական կեղծանուններով հայտնի հեղինակներ
Ագոշտինյու

**Հոակիմ Ագուշտինյու դա Սիլվա Ռիբեյրու** (, , ավելի հայտնի որպես Ագուշտինյո, ),  պորտուգալացի ֆուտբոլիստ, ով խաղացել է կիսապաշտպանի դիրքում այնպիսի ակումբներում, ինչպիսիք են՝ «Սալամանկան», «Լաս-Պալմասը» և «Մալագան»։ Պորտուգալիայի երիտասարդական հավաքականների նախկին խաղացող։

## Կենսագրություն
### Ակումբային կարիերա
«Վիտորիա» Գիմարայնշում հաջող հանդես գալուց հետո, Ագուշտինյուն 20 տարեկանում տեղափոխվեց արտերկիր՝ Իսպանիա՝ «Ռեալ Մադրիդ» իսպանական գրանդի երկրորդ թիմ՝ «Կաստիլյա»: Արտերկրում խաղալու առաջին փորձը անհաջող էր, քանի որ նա միայն երկու խաղ խաղաց «Կաստիլյայի» կազմում և մեկ գոլ խփեց, այնուհետև տեղափոխվեց «Սևիլյա», որտեղ ոչ մի խաղ չխաղաց: Հաջորդ երեք մրցաշրջանները Ժուակինը անցկացրեց իսպանական երկրորդ դիվիզիոնում, այնպիսի ակումբներում, ինչպիսիք են՝ «Սալամանկա», «Լաս-Պալմաս» և «Մալագա»: Մալագայի ակումբում, 1998/99 մրցաշրջանում, նա միավորվեց հայրենակից Էդգարի հետ (նույնպես վերջերս ստորագրած և նույնպես «Ռեալից» եկած)՝ օգնելու «անդալուզցիներին» հասնել Լա Լիգա, այդ մրցաշրջանում խաղալով 38 խաղ և խփելով երեք գոլ։

## Ծանոթագրություններ

Կատեգորիա:Լա Լիգայի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ֆուտբոլիստներ ըստ երկրի
Ֆերենց Մոխաչի

**Ֆերենց Մոխաչի** (, ), Բայդարկաներով և կանոեներով թիավարության հունգարացի մարզիկ, 1950-ականների կեսերին հանդես է եկել Հունգարիայի հավաքականի կազմում, Մելբուռնի ամառային Օլիմպիական խաղերի բրոնզե մեդալակիր, բազմաթիվ ազգային և միջազգային նշանակություն ունեցող մրցավազքերի հաղթող։

## Կենսագրություն
Ֆերենց Մոհաչին ծնվել է 1929 թվականի հոկտեմբերի 25-ին Բուդապեշտում։ Մանկուց սկսել է ակտիվորեն զբաղվել թիավարությամբ, մարզվել է մայրաքաղաքի «BVSC» մարզական ակումբում։ Մեծահասակների միջազգային մակարդակում իր ամենամեծ հաջողությանը հասել է 1956 թվականին, երբ ընդգրկվել է Հունգարիայի ազգային հավաքականի հիմնական կազմում և իրավունք է ստացել ներկայացնել երկիրը Մելբուռնում անցկացվող ամառային Օլիմպիական խաղերում։ Իր զուգընկեր Կարոյ Վիելանդի հետ երկտեղանի նավով 1000 մետր տարածության վրա զբաղեցրել է երրորդ տեղը և նվաճել օլիմպիական բրոնզե մեդալ։ Զույգը եզրափակչում զիջելով Ռումինիայի և ԽՍՀՄ-ի մարզիկներին։ 

Մրցումներից կարճ ժամանակ անց մարզիկը որոշում է ընդունել ավարտել մարզական կարիերան՝ ազգային հավաքականում տեղը զիջելով երիտասարդ հունգարացի թիավարներին։ Նա 1966 թվականին ստացել է ֆիզիկական դաստիարակության ուսուցչի որակավորում, եղել է Ջրասուզման համաշխարհային ասոցիացիայի գործադիր կոմիտեի անդամ։

Ֆերենց Մոխաչին մահացել է 2025 թվականի ապրիլի 30֊ին։

## Ծանոթագրություններ

## Արտաքին հղումներ
*Ferenc Mohácsi
* Ференц Мохачи  — медали на крупнейших международных соревнованиях
* Списки чемпионов и призёров по гребле на байдарках и каноэ (1936—2007) 

 
Կատեգորիա:Բուդապեշտ քաղաքում մահացածներ
Կատեգորիա:Հունգարացի ֆուտբոլիստներ
Կատեգորիա:Օլիմպիական խաղերի բրոնզե մեդալակիրներ
Կատեգորիա:Երկարակյացներ
Շառլոտ Ռոլին

**Շառլոտ Բարբրո Ռոլին** (շվեդերեն՝ Barbro Charlotte Rohlin, )****, ավելի հայտնի որպես Շառլոթ Ռոլին (շվեդ.՝ Charlotte Rohlin), Շվեդիայի ֆուտբոլիստուհի, պաշտպան։

## Կարիերա
### Ակումբային
1987թվականից հանդես է եկել «Կենտի» ակումբի երիտասարդական կազմում։ 1995 թվականից անընդմեջ հանդես է գալիս «Լինչյոպինգ» թիմի կազմում։ Ակումբում հանդես գալու ընթացքում դարձել է թիմի կապիտան և հիմնական կազմի մշտական անդամ։

### Հավաքականում
2007 թվականին առաջին անգամ հանդես է եկել Շվեդիայի ազգային հավաքականի կազմում Ալգարվեի գավաթի խաղարկության ժամանակ՝ Ֆինլանդիայի հավաքականի դեմ խաղում։ Բաց է թողել 2012 թվականի ամառային օլիմպիական խաղերի ֆուտբոլային մրցաշարը ծանր վնասվածքի պատճառով։ Վերականգնվել է միայն մեկ տարի անց՝ 2013 թվականի Եվրոպայի առաջնությանը։

## Ծանոթագրություններ

## Արտաքին հղումներ
* Ролин на сайте Шведского Футбольного союза
* Ролин на сайте ФК «Линчёпинг»
* Charlotte Rohlin (Sweden) & Ilaria Mauro (Italy)
 
Կատեգորիա:Կանանց ֆուտբոլի պաշտպաններ
Կատեգորիա:Շվեդ ֆուտբոլիստներ
Կոնֆիդոր

**Կոնֆիդոր**, քիմիական պատրաստուկ, միջատասպան-տզասպան: Ազդող նյութը՝ իմիդակլոպրիդ: Թողարկվում է 200 գ/լ ջրում լուծվող խառնուրդի ձևով: Կիրառվում է լվիճների, թրիպսների և այլնի դեմ` սրսկումների ձևով:

Ծախսի չափաքանակը (լ/հա)՝ վարունգի, լոլիկի վնասատուների (ծածկած գրունտում լվիճներ, ջերմատնային սպիտակաթևիկ, ծխախոտի թրիպս, կարտոֆիլի կոլորադյան բզեզ) համար` 0,1, վարդերի (լվիճներ, թրիպս) համար` 0,1:

Մշակումներն իրականացվում են վեգետացիայի ընթացքում, վերջինը բերքահավաքից՝ վարունգի, լոլիկի (ծածկած գրունտում) համար՝ 20, վարդենու, կարտոֆիլի համար՝ 20 օր առաջ:

Առավելագույնը՝ 1 անգամ:

Կատեգորիա:Գյուղատնտեսություն
Կատեգորիա:Բուսաբուծություն
Պաուլինա Համմարլունդ

**Պաուլինա Լուիզա Համմարլունդ** (, ), շվեդացի ֆուտբոլիստուհի, ով հանդես է գալիս «Յուրգորդեն» ակումբում և Շվեդիայի ֆուտբոլի կանանց հավաքականում։

## Կենսագրություն
### Վաղ տարիներ
Մինչև 15 տարեկանը Պաուլինան խաղացել է տափօղակով հոկկեյ տղաների թիմում, սակայն ուղեղի ցնցումից և ձեռքի վնասվածքից հետո լքել է այն։ Այնուհետև սկսել է զբաղվել ֆուտբոլով։

### Ակումբային կարիերա
«Սկուգո-Տրոնգսունդ» ակումբի դպրոցի սան, «Համմարսլունդ» թիմի ֆարմ-ակումբի ներկայացուցիչ։ Նա դեբյուտ արեց 16 տարեկանում «Թյուրեսյո»-ի հիմնական թիմում։ 2013 թվականին տեղափոխվել է «Լինչյոպինգ», որտեղ խաղացել է մեկ տարի։ 2014 և 2015 թվականներին հանդես է եկել «Պիտեո»-ի կազմում, որտեղ դարձել է հուսալի հարձակվող՝ խփելով 16 գոլ և կատարելով երեք գոլային փոխանցում։ 2015 թվականին Համմարլունդը զբաղեցրել է Շվեդիայի լավագույն ֆուտբոլիստուհիների ցանկում 3-րդ տեղը։

2016 թվականից առաջ նա երկամյա պայմանագիր կնքեց «Գյոթեբորգի» հետ՝ փոխարինելով ակումբից հեռացած հոլանդացի ֆուտբոլիստուհի Մանոն Մելիսին։ «Գյոթեբորգի» կազմում աչքի է ընկել 12 անգամ՝ կատարելով 4 գոլային փոխանցում։

### Մարզային կարիերա
Համմարլունդը հավաքականներում հանդես է գալիս 2010 թվականից: Մինչև 17 տարեկանների հավաքականի կազմում անցկացրել է 8 խաղ, մինչև 19 տարեկանների հավաքականում՝ 27 խաղ, մինչև 23 տարեկանների հավաքականում՝ 14 խաղ։ Շվեդիայի հիմնական կանանց հավաքականում դեբյուտ է կատարել 2015 թվականի սեպտեմբերի 17-ին Մոլդովայի դեմ խաղում։ Մինչև 2017թ. մարտ ամիսը անց է կացրել 16 խաղ՝ խփելով 4 գոլ։ Ռիո դե Ժանեյրոյի ամառային օլիմպիական խաղերի արծաթե մեդալակիր:

## Ծանոթագրություններ

 
Կատեգորիա:Կանանց ֆուտբոլի հարձակվողներ
Կատեգորիա:Շվեդ ֆուտբոլիստներ
Արցախի ներկայացուցչության շենք

**Արցախի ներկայացուցչության շենք**, Արցախի Հանրապետության դիվանագիտական ներկայացուցչության շենքը Հայաստանի մայրաքաղաք Երևանում։ Շենքը գտնվում է Արաբկիր վարչական շրջանի Նաիրի Զարյան փողոցի 17/2 հասցեում։ 

## Ճարտարապետություն
Շենքը կառուցվել է խորհրդային տարիներին և ունի այդ ժամանակաշրջանին բնորոշ ճարտարապետական ոճ։

## Գործունեություն
Արցախի ներկայացուցչության շենքը հանդիսանում է Արցախի միակ պաշտոնական ներկայացուցչությունը Հայաստանում և 2023 թվականի սեպտեմբերից Ադրբեջանի կողմից Արցախ ներխուժման և Արցախի բնակչության էթնիկ զտումներից հետո ծառայում է որպես կապի կենտրոն Արցախից բռնի տեղահանված հայերի համար։

2024 թվականի սեպտեմբերի 9-ին, Հայաստանի Ազգային ժողովի նախագահ Ալեն Սիմոնյանը լրագրողների հետ ճեպազրույցում ասել է, որ Հայաստանում Արցախի ներկայացուցչության շենքի իմաստը պետք է վերանայել։ Նրա խոսքով` այդ շենքը չպետք է հավաքների համար ծառայի։

## Միջադեպ Արցախի ներկայացուցչությունում (2024)

## Շենքի ենթադրյալ գրավադրում
2025 թվականի ապրիլի 29-ին, «Փաստինֆո» լրատվական կայքում տեղեկություն է հայտնվել, որ Արցախի կառավարության սեփականությունը հանդիսացող Արցախի ներկայացուցչության շենքը անցել է Հայաստանի կառավարության տնօրինմանը։ Լրատվականի տեղեկություններով Արցախի նախկին նախագահ Արայիկ Հարությունյանը 5 տարի առաջ շենքը գրավադրել է՝ 800․000 դոլար վարկ ստանալու համար։ Ըստ հաղորդագրության, վարկը տրամադրվել է «Արցախբանկ»-ի կողմից։ 

Փաստաբան Ռոման Երիցյանը անդրադարձել է ներկայացուցչության շենքի իրավական կարգավիճակին։ Նա հայտնել է, որ շենքը չի գրավադրվել որևէ բանկում, վարկային կազմակերպությունում կամ անհատի մոտ։ Արցախի նախագահի հանձնարարությամբ իրականացրել է համապատասխան իրավական հարցումներ և ուսումնասիրություններ, որոնց արդյունքում ստացել է պաշտոնական պատասխան՝ նշված գույքի նկատմամբ գրավի իրավունքի բացակայության մասին։ Այսպիսով, Ռոման Երիցյանը հերքել է շրջանառվող տեղեկությունը, ըստ որի՝ շենքը գրավադրվել է կամ նախատեսվում է փոխանցել Հայաստանի կառվարությանը։ Նա ընդգծել է, որ նման պնդումները «մտացածին են ու ոչ իրական»։ 

«Արցախբանկ» ՓԲԸ-ն նույնպես արձագանքել է տեղեկությանը ու հերքել շենքի գրավադրված լինելը բանկում։ «Փաստինֆո» լրատվականը հաղորդում է, որ հրապարակման համար հիմք է հանդիսացել երկու տարբեր աղբյուրներից ստացված փաստական տվյալները։

## Ծանոթագրություններ

Կատեգորիա:Երևանի շենքեր և կառույցներ
Կատեգորիա:Հայաստանա-արցախյան հարաբերություններ
Ֆորվարդային աճուրդ

մինի|320x320փքս

**Ֆորվարդային աճուրդ (**), այն աճուրդն է, որը վաճառողը կարող է օգտագործել՝ իր ապրանքները բազմաթիվ հնարավոր գնորդներին վաճառելու համար։ Վաճառողներն ու գնորդները կարող են լինել ինչպես ֆիզիկական անձինք, այնպես էլ կազմակերպություններ և այլն։

Ապրանքները սովորաբար տեղադրվում են առցանց աճուրդային կայքում։ Գնորդները կարող են շարունակաբար գին առաջարկել իրենց հետաքրքրող ապրանքների համար։ Վերջում ամենաբարձր գին առաջարկողը հաղթում է և ստանում տվյալ ապրանքը։

Կա ֆորվարդային աճուրդների երկու հիմնական տեսակ։ Առաջինը լիկվիդացիոն աճուրդն է, որտեղ գնորդները փորձում են ստանալ իրենց հետաքրքրող ապրանքն առավել ցածր գնով։ Երկրորդ տեսակը շուկայական արդյունավետության աճուրդն է, որտեղ գնորդները ցանկանում են ձեռք բերել եզակի ապրանք։

## Ծանոթագրություններ

Կատեգորիա:Տնտեսագիտություն
Կատեգորիա:Ֆինանսական շուկաներ
Չինական աճուրդ

**Չինական աճուրդ** (), «ամբողջությամբ վճարովի աճուրդի» տեսակ է, որտեղ հաղթելու հավանականությունը կախված է մասնակցի առաջարկած գումարի համեմատական մեծությունից։ Հաղթողը որոշվում է վիճակահանությամբ, և առաջարկողներն իրականում մրցում են՝ հաղթելու ավելի բարձր հնարավորության համար։

Այն հայտնի է նաև որպես կոպեկի վիճակահանություն, հնարավորության աճուրդ և խորամանկ սկուտեղ։

## Ստուգաբանություն
Անվան ծագումն անհայտ է, սակայն ենթադրվում է, որ այն առաջացել է 19-րդ դարում, երբ «չինական» տերմինը սկսել է օգտագործվել՝ նշելու էժանությունը, և նկարագրում էր վիճակահանության և մրցանակների մատչելի արժեքը։

Այս անվանման և չինական մշակույթի միջև որևէ կապ չկա։

## Նշանակություն
Չինական աճուրդները սովորաբար կազմակերպվում են բարեգործական միջոցառումներում միջոցների հավաքագրման համար: Ընտրություններն ու պատենտային մրցավազքները կարող են մոդելավորվել որպես չինական աճուրդներ, որտեղ հաղթելու հնարավորությունը համեմատական է ծախսված գումարին։

## Տարաձայնություններ
Որոշ աղբյուրներ «չինական աճուրդ» տերմինը համարում են նվաստացուցիչ։

## Ծանոթագրություններ
Միլիարդ դոլարի օր

մինի

**Միլիարդ դոլարի օր**, վավերագրական ֆիլմ արժույթի առևտրի մասին, որը նկարահանվել է բրիտանական հեռուստառադիոհեռարձակող ընկերության կողմից 1985 թվականի հունիսի 4 - ին։  Միլիարդ դոլարի օր վավերագրական ֆիլմը մանրամասն նկարագրում է երեք աճուրդներ, որոնցից յուրաքանչյուրը գտնվում է Նյու Յորքում, Լոնդոնում և Հոնկոնգում:   Աճուրդների ընթացքում յուրաքանչյուր վաճառողի դժվարություններն ու նվիրվածությունը ցույց տալու համար առևտրականներին հետևում են սովորական աշխատանքային օրվա ընթացքում:

Միլիարդ դոլարի օր վավերագրական ֆիլմը նկարագրում է, թե ինչպես 24 ժամվա ընթացքում ֆունտ ստեռլինգով, ԱՄՆ դոլարով և գերմանական նամականիշներով փոխանակվել է ավելի քան մեկ միլիարդ դոլար:  Միլիարդ դոլարի օր վավերագրական ֆիլմը հայտնի է միջազգային բիզնես դպրոցներում և արտարժույթի առևտրով զբաղվող ոլորտներում:

## Ծանոթագրություններ

Կատեգորիա:Արտարժույթի շուկա
Տատանման գոտի

մինի
**Տատանման գոտի**, միջակայք է, որի ընթացքում ազգային արժույթի շուկայական արժեքը կարող է տատանվել միջազգային համաձայնագրերի կամ կենտրոնական բանկի միակողմանի որոշման համաձայն:

## Պատմություն
Արժույթի միջազգային հիմնադրամը 1944 թվականի հուլիս ամսին առաջին անգամ ներկայացրեց ֆիքսված փոխարժեքների համակարգը, որի ընթացքում նրա անդամները համաձայնեցին վարչականորեն ֆիքսված արժութային հավասարության մասին՝ ԱՄՆ դոլարով և (կամ) ոսկով: ԱՄՆ դոլարի արժութային հավասարությունը ցույց է տալիս, թե քանի միավոր արտարժույթ է համարժեք մեկ ԱՄՆ դոլարին: Ոսկու և (կամ) ԱՄՆ դոլարի հավասարությունները օգտագործվել են այլ արժույթների հավասարությունները հաշվարկելու համար: Սա ստեղծեց անդամ երկրների միջև ֆիքսված փոխարժեքների համակարգ: 1949-ի մայիսին Արժույթի միջազգային հիմնադրամը սահմանեց փոխարժեքի առաջին հավասարությունը $ 1 = 3.33 գերմանական փող, 1949-ի սեպտեմբերին ԱՄՀ-ի հավասարությունն արդեն 4.20 գերմանական նշանի էր՝ գերմանական փողի արժեզրկման պատճառով: 1961-ի մարտին առաջին վերագնահատման արդյունքում այն ընկավ մինչև 4,00 գերմանական մարկ, որին հաջորդեց երկրորդ վերագնահատումը 1969-ի հոկտեմբերին՝ 3,66 գերմանական մարկ, իսկ երրորդը՝ 1969-ի դեկտեմբերին՝ 3,22 գերմանական մարկ:

## Ծանոթագրություններ

*
Կատեգորիա:Տնտեսական քաղաքականություն
Կատեգորիա:Արտարժույթի շուկա
Բրազիլական աճուրդ

**Բրազիլական աճուրդ** (), հակաճուրդային աճուրդի որոշակի կանոնների համակարգ է։ Գնորդը նախապես հայտնում է այն գինը, որը պատրաստ է վճարել ամբողջ խմբաքանակի համար։ Այնուհետև վաճառողները մրցում են՝ նշելով, թե քանի նույնանման միավոր կարող են տրամադրել այդ գնով։ Ինչպես անգլիական աճուրդում՝ գնելու ցանկությունն արտահայտող առաջարկները շարունակվում են մինչև արվում է այնպիսի առաջարկ, որը մյուս վաճառողները այլևս չեն կարողանում գերազանցել։ Այլ աղբյուրներ բրազիլական աճուրդը սահմանում են որպես հակաճուրդային աճուրդ, որն ունի նմանություններ հոլանդական աճուրդի հետ։ Ինչպես առաջին տարբերակում, այստեղ էլ ամբողջական գինը մնում է անփոփոխ։ Բայց եթե հոլանդական աճուրդում գինը աստիճանաբար նվազում է, ապա բրազիլական տարբերակում նվազում է առաջարկվող նույնանման ապրանքների քանակը։

## Պատմություն
Բրազիլական աճուրդը՝ որպես հոլանդական աճուրդի տարբերակ, ներկայացվել է Portum AG ընկերության կողմից՝ Linde plc-ի համար Բրազիլիայում գազի վաճառքի համատեքստում։

Բրազիլիայում աճուրդների պատմությունը սկսվում է գաղութային ժամանակաշրջանից, երբ հասարակական հրապարակներում իրականացվում էին ստրուկների և բռնագրավված ապրանքների աճուրդներ։ Այնուամենայնիվ, աճուրդավարի մասնագիտության կարգավորումը տեղի ունեցավ միայն 1932 թվականին՝ Գետուլիու Վարգասի ստորագրած թիվ 21.981/32 հրամանագրով։ Զարգացման փուլերը`

* **Գաղութային ժամանակաշրջան** – Աճուրդները լայնորեն կիրառվում էին, մասնավորապես ստրուկների և բռնագրավված ապրանքների վաճառքի համար։
* **19-րդ դար** – Պորտուգալական տիրապետության ավարտից հետո աճուրդները դառնում են հիմնական եղանակներից մեկը ներմուծված ապրանքների ձեռքբերման համար։
* **1851 թվական** – Թիվ 858 հրամանագրով հաստատվեցին «Ռիո դե Ժանեյրոյի հրապարակում աճուրդային գործակալների կանոնակարգերը»՝ կարգավորելով աճուրդների կազմակերպումն ու գովազդը։
* **1932 թվական** – Թիվ 21.981/32 հրամանագրով կարգավորվեց աճուրդավարի մասնագիտությունը։
* **1933 թվական** – Թիվ 22.427/33 հրամանագրով կատարվեցին փոփոխություններ՝ աճուրդավարների շահերը պաշտպանելու նպատակով։

* **Այսօր** – Աճուրդները Բրազիլիայում շարունակում են մնալ կարևոր առևտրային և ֆինանսական գործունեության ձև՝ կիրառվելով անշարժ գույքի, օգտագործված ապրանքների, տրանսպորտային միջոցների և այլ ոլորտներում։

## Ծանոթագրություններ

Կատեգորիա:Տնտեսագիտություն
Կատեգորիա:Ֆինանսներ
Լաշանա Լինչ

**Լաշանա Լինչ** (անգլ.՝ Lashana Rasheda Lynch,  ), բրիտանացի դերասանուհի։ Նա առավել հայտնի է ABC «Դեռևս կապված» (2017 թվական) դրամատիկ հեռուստասերիալում Ռոզալինա Քափուլեթիի, «Կապիտան Մարվել» (2019 թվական) և «Դոկտոր Սթրենջ։ Խելագարության բազմատիեզերքում» (2022 թվական) ֆիլմերում կործանիչի օդաչու Մարիա Ռամբոյի դերերով։

## Կենսագրություն
Ծնվել է 1987 թվականի նոյեմբերի 27-ին Լոնդոնում։ Ունի ճամայկական ծագում։ Սովորել է Լոնդոնի ArtsEd թատերական դպրոցում։

Դերասանական կարիերան սկսել է 2007 թվականին՝ խաղալով «Զուտ անգլիական սպանություն» սերիալի դրվագում։

2019 թվականին «Կապիտան Մարվել» ֆիլմում խաղացել է կործանիչի օդաչու Մարիա Ռամբոյի դերը, որի համար անվանադրվել է «Screen Nation Awards» մրցանակի «Ֆիլմում կնոջ լավագույն դեր» կատեգորիայում։

2020 թվականին ստացել է Essence ամսագրի «Black Women in Hollywood» մրցանակը։

2021 թվականին թողարկվել է Ջեյմս Բոնդի «Մահանալու ժամանակը չէ» ֆիլմը, որտեղ Լաշանան խաղացել է 007 նոր գործակալ Նոմի դերը։

## Ընտրյալ ֆիլմագրություն

## Ծանոթագրություններ

Կատեգորիա:21-րդ դարի անգլիացի դերասանուհիներ
Կատեգորիա:21-րդ դարի բրիտանացի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:Marvel-ի կինեմատոգրաֆիական տիեզերք
Կատեգորիա:Անգլիացի կինոդերասանուհիներ
Կատեգորիա:Անգլիացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Կին
Շպելա Ռոզին

**Շպելա Ռոզին** (սլովեներեն՝ Špela Rozin. ), սլովենացի դերասանուհի: Եղել է Հարավսլավիայի ճանաչված կինոդերասանուհիներից մեկը:

## Կենսագրություն
Կինոյում իր դեբյուտը Շպելան կատարել է 1959 թվականին «Զ. Շինտիչի գաղտնիքը» կարճամետրաժ ֆիլմում, միանգամից աչքի է ընկել բնական, առինքնող խաղով, ինչի շնորհիվ էլ նկարահանվելու նորանոր առաջարկներ է ստացել։ Նկարահանվել է քառասունից ավելի ֆիլմերում, այդ թվում՝ պեպլում ժանրի իտալական և լեհական մի շարք կինոնկարներում: Նրան լայն ճանաչում ու համբավ է բերել հատկապես տպավորիչ դերակատարումը սերբ սցենարիստ և ռեժիսոր Յովան Ժիվանովիչի նկարահանած «Տարօրինակ աղջիկը» (1962) ֆիլմում, որտեղ ստեղծել է այսպես կոչված՝ «ժամանակակից քաղաքային աղջկա» տիպական կերպար։ Դեպքից դեպք հկարահանվել է նաև հեռուստատեսությունում (օրինակ՝ Իվիցա Մատիչի «Կինը բնապատկերով» հեռուստաֆիլմում, 1975 ): 1990-ականների սկզբից Շպելա Ռոզինը դադարել է նկարահանվել։

## Անձնական կյանք
1971 թվականին «19 աղջիկ և մեկ նավաստի» ֆիլմի նկարահանման հրապարակում Շելան հանդիպել է նկարիչ Իսմար Մուեջինովիչին, որի հետ մտերմացել է, ամուսնացել ու որդի ունեցել։

## Ընտրված ֆիլմագրություն

## Ծանոթագրություններ

## Արտաքին հղումներ
*
*Špela Rozin Interview - Part 1 (Serbian)
*Špela Rozin Interview - Part 2 (Serbian)

Կատեգորիա:20-րդ դարի դերասանուհիներ
Կատեգորիա:Կինոդերասանուհիներ
Ռիչարդ Սմոլլի

**Ռիչարդ Էրեթ Սմոլին** () ամերիկացի քիմիկոս էր, որը Ջին և Նորման Հաքերմանի անվան քիմիայի, ֆիզիկայի և աստղագիտության պրոֆեսոր էր Ռայսի համալսարանում: 1996 թվականին, նա, Ռոբերտ Քերլի՝ Ռայսի համալսարանի քիմիայի պրոֆեսոր, և Հարոլդ Կրոտոյի՝ Սասեքսի համալսարանի պրոֆեսոր, հետ համատեղ, արժանացել է քիմիայի Նոբելյան մրցանակի՝ ածխածնի նոր ձևի՝ բաքմինստերֆուլերենի, որը հայտնի է նաև որպես բաքիբոլներ, հայտնաբերման համար: Նա նանոտեխնոլոգիայի և դրա կիրառությունների կողմնակից էր:

## Վաղ կյանք և կրթություն
Սմոլին՝ Ֆրենկ Դադլի Սմոլի կրտսերի և Էսթեր Վիրջինիա Ռոադսի 4 երեխաներից կրտսերը, ծնվել է Ակրոնում, Օհայո, 1943 թվականի հունիսի 6-ին։ Նա մեծացել է Կանզաս Սիթիում, Միսսուրի նահանգում։ Ռիչարդ Սմոլին իր հորը, մորը և մորաքրոջն է վերագրում արդյունաբերության, գիտության և քիմիայի նկատմամբ իր հետաքրքրության ձևավորումը: Նրա հայրը՝ Ֆրենկ Դադլի Սմոլի կրտսերը, աշխատել է մեխանիկական և էլեկտրական սարքավորումների հետ և, ի վերջո, դարձել է գյուղատնտեսական գործիքների «Implement and Tractor» անվանումով առևտրային ամսագրի գործադիր տնօրեն: Նրա մայրը՝ Էսթեր Ռոադս Սմոլին, ստացել է բակալավրի աստիճան, երբ Ռիչարդը դեռահաս էր: Սմոլիի մորաքույրը՝ կին քիմիկոս Սառա Ջեյն Ռոադսը, Սմոլիի մոտ քիմիայի հանդեպ հետաքրքրություն է առաջացրել՝ թույլ տալով նրան աշխատել իր օրգանական քիմիայի լաբորատորիայում և առաջարկելով նրան ընդունվել քիմիայի ուժեղ ծրագիր ունեցող Հոուփ քոլեջ։

Սմոլին երկու տարի սովորել է Հոուփ քոլեջում, նախքան Միչիգանի համալսարան տեղափոխվելը, որտեղ 1965 թվականին ստացել է գիտությունների բակալավրի աստիճան։ Ուսումնառության ընթացքում նա նաև աշխատել է արդյունաբերության մեջ, որտեղ զարգացրել է իր յուրահատուկ կառավարման ոճը։ 1973 թվականին՝ Էլիոթ Ռ. Բերնշտեյնի ղեկավարությամբ, նա «1,3,5 (սիմ)-տրիազինի ստորին էլեկտրոնային վիճակները» վերնագրով դոկտորական թեզը պաշտպանելուց հետո, Փրինսթոնի համալսարանում ստացել է դոկտորի կոչում։ 1973-1976 թվականներին նա, Դոնալդ Լևիի և Լենարդ Ուորթոնի հետ, հետդոկտորական աշխատանք է կատարել Չիկագոյի համալսարանում, որտեղ եղել է գերձայնային ճառագայթային լազերային սպեկտրոսկոպիայի զարգացման ռահվիրա։

## Կարիերա
1976 թվականին Սմոլլին աշխատանքի անցավ Ռայսի համալսարանում։ 1982 թվականին նա նշանակվեց Ռայսի համալսարանի Ջինի և Նորման Հաքերմանի անվան քիմիայի ամբիոնի վարիչ։ Նա 1979 թվականին օժանդակեց Ռայսի քվանտային ինստիտուտի հիմնադրմանը, 1986-ից 1996 թվականներին զբաղեցրեց նախագահի պաշտոնը։ 1990 թվականին նա դարձավ նաև ֆիզիկայի ամբիոնի պրոֆեսոր։ 1990 թվականին նա օգնեց Նանոմասնագիտությունների գիտության և տեխնոլոգիայի կենտրոնի հիմնադրմանը, 1996 թվականից զբաղեցրեց տնօրենի պաշտոնը։

Նա 1990 թվականին դարձել է ԱՄՆ Գիտությունների ազգային ակադեմիայի, իսկ 1991 թվականին՝ Արվեստների և գիտությունների ամերիկյան ակադեմիայի անդամ։

## Ծանոթագրություններ
Վայբ կոդինգ

**Վայբ կոդինգը** ծրագրավորման նոր պարադիգմ է, որը հիմնված է արհեստական բանականության վրա։ Այստեղ մարդը պարզապես մի քանի նախադասությամբ նկարագրում է խնդիրը՝ որպես հրահանգ մեծ լեզվային մոդելին (LLM), որը հարմարեցված է կոդ գրելու համար։ Այդ մոդելը գեներացնում է ծրագիրը՝ ծրագրավորողի դերը փոխելով ձեռքով կոդ գրելուց դեպի արհեստական բանականության կողմից գեներացված կոդն ուղղորդելուն, թեստավորելուն և մշակելուն։ Վայբ կոդինգի կողմնակիցները պնդում են, որ այս մոտեցումը հնարավորություն է տալիս նույնիսկ սկսնակ ծրագրավորողներին ստեղծել ծրագրային ապահովում՝ առանց ծրագրավորման ինժեներիային բնորոշ երկարատև ուսուցման և հմտությունների։ Տերմինը ներկայացրել է Անդրեյ Կարպատին 2025 թվականի փետրվարին, իսկ մեկ ամիս անց Merriam-Webster բառարանում այն գրանցվել է որպես «սլենգային և թրենդային» գոյական։

## Սահմանափակումներ
Վայբ կոդինգը միաժամանակ առաջացրել է մտահոգություններ՝ կապված հասկանալու և պատասխանատվության հետ։ Ծրագրավորողները երբեմն կարող են օգտագործել ԱԲ գեներացրած կոդը՝ առանց լիարժեք հասկանալու դրա գործիքակազմը, ինչի արդյունքում կարող են աննկատ մնալ սխալներ, բագեր կամ անվտանգության խոցելիություններ։ Թեև այս մեթոդը կարող է օգտակար լինել նախատիպեր ստեղծելու կամ Անդրեյ Կարպատիի նշած՝ «անցողիկ հանգստյան օրերի նախագծերի» համար, որոշ փորձագետներ այն համարում են ռիսկային պրոֆեսիոնալ միջավայրում, որտեղ անհրաժեշտ է խորը ըմբռնում՝ սխալները գտնելու, սպասարկման և անվտանգության ապահովման համար։ *[[Ars Technica]]-ն* մեջբերում է Սայմոն Ուիլսոնին, ով նշել է․ «Վայբ կոդինգ կիրառելով՝ արտադրական կոդ ստեղծելն ակնհայտորեն ռիսկային է։ Ծրագրավորման մեծ մասը ներառում է գոյություն ունեցող համակարգերի զարգացումը, և այստեղ մեծ կարևորություն ունի կոդի որակը և ընկալելիությունը»։ Ars Technica-ի նկարագրած՝ «վայբ կոդինգի տարածման հեգնական շրջադարձում»՝ Cursor-ի ԱԲ ծրագրավորման օգնականը հրաժարվել է կատարել օգտատիրոջ խնդրանքը կոդ գեներացնելու վերաբերյալ՝ արձագանքելով․ «Ես չեմ կարող գրել քո փոխարեն, քանի որ դա կնշանակեր կատարել քո աշխատանքը» և շարունակել է․ «Դու ինքդ պետք է մշակես տրամաբանությունը»։

## Ծանոթագրություններ

Կատեգորիա:2025 նորաբանություններ
Կատեգորիա:Արհեստական բանականության հավելվածներ
Կատեգորիա:Թրենդային բառեր
Կատեգորիա:Ծրագրավորման պարադիգմեր
Աղմկաբառ

**Աղմկաբառը** (Buzzword) բառ կամ արտահայտություն է, որը կարող է լինել նոր կամ արդեն գոյություն ունեցող, սակայն որոշ ժամանակով դառնում է տարածված ու հանրաճանաչ։ Աղմկաբառերը հաճախ առաջանում են տեխնիկական տերմիններից, բայց ժամանակի ընթացքում, նորաձև կիրառման հետևանքով, կորցնում են իրենց սկզբնական մասնագիտական բովանդակությունը և օգտագործվում են հիմնականում ուրիշներին տպավորելու նպատակով։ Որոշ աղմկաբառեր, ինչպես օրինակ «արհեստական բանականություն» արտահայտությունը, ճիշտ համատեքստում կարող են պահպանել իրենց իսկական տեխնիկական իմաստը։ Աղմկաբառերը հաճախ ծագում են ժարգոնից, ակրոնիմներից կամ նորաբանություններից։ Չափից շատ օգտագործվող բիզնեսային աղմկաբառերի օրինակներ են՝ *սիներգիա*, *վերտիկալ*, *դինամիկ*, *կիբեռ* և *ռազմավարություն*։

Ընդգծվել է, որ բիզնեսները չէին կարող գործել առանց աղմկաբառերի, քանի որ դրանք համառոտ ձևակերպումներ են կամ ներքին հապավումներ, որոնք կատարյալ հասկանալի են այն մարդկանց համար, ովքեր տեղյակ են համատեքստին։ Սակայն օգտակար աղմկաբառը կարող է համաժողովրդական խոսքում լայնորեն տարածվել և այդ պատճառով կորցնել իր օգտակարությունը։ Կառավարման պրոֆեսոր Ռոբերտ Կրայթները նշում է․ «Աղմկաբառերը գրական համարժեքն են Գրեշեմի օրենքի։ Դրանք դուրս են մղում լավ գաղափարները»։ Աղմկաբառերը կամ աղմկային արտահայտությունները (ինչպես՝ «բոլորս նույն էջի վրա ենք», «all on the same page») բիզնեսում կարող են դիտվել որպես միջոց՝ մարդկանց մեջ փոխադարձ ըմբռնման զգացողություն ստեղծելու համար։ Քանի որ գրեթե բոլոր աշխատավայրերում օգտագործվում է հատուկ ժարգոն (որը նույնպես կարելի է համարել աղմկաբառերի ձև), դա թույլ է տալիս հաղորդակցվել ավելի արագ։ Իրականում, նոր աշխատակիցները ավելի արագ են «դառնում թիմի մի մասը», երբ սովորում են իրենց նոր աշխատավայրի աղմկաբառերը։ Աղմկաբառերը այնքան խորապես ներթափանցում են մարդկանց աշխատանքային կյանքում, որ շատերը նույնիսկ չեն գիտակցում, որ օգտագործում են դրանք։ CSC Index ընկերության փոխնախագահ Ռիչ ԴիՎեյնը նշում է, որ աղմկաբառերը նկարագրում են ոչ միայն միտումներ, այլ նաև «մուտքի տոմս»՝ համարվելու հաջողակ կազմակերպություն. «Ինչը մարդկանց հոգնեցնում է՝ յուրաքանչյուր խորհրդատվական ընկերության փորձն է՝ այս ամենին նոր երանգ հաղորդելու։ Հենց դա է պատճառը, որ տեղեկատվությունը դառնում է անօգուտ»։

Աղմկաբառերը մեծ դեր են խաղում նաև քաղաքականության մեջ, որտեղ դրանք կարող են հանգեցնել մի գործընթացի, որը «առաջնահերթություն է տալիս հռետորաբանությանը իրականությունից՝ ստեղծելով քաղաքականություն, որը նախ գործնականացվում է և միայն հետո՝ գաղափարավորվում»։ Այդ հետևանքով առաջացած քաղաքական խոսքը հայտնի է նրանով, որ «խուսափում է բանական քննարկումից (որը բնութագրվում է փաստերի և կառուցվածքային փաստարկների օգտագործմամբ) և փոխարենը օգտագործում է լեզուն՝ բացառապես վերահսկողության և մանիպուլյացիայի նպատակով»։

## Ծանոթագրություններ


Կատեգորիա:Հռետորություն
Արտարժույթի փոխարժեքի ճշգրտման գործակից

**Արտարժույթի փոխարժեքի ճշգրտման գործակից**,  վճար, որ ավելացվում է բեռնափոխադրող ընկերությունների  բեռնափոխադրման վճարներին և նախատեսված է դոլարի և այլ արժույթների միջև անընդհատ փոփոխվող փոխարժեքները հաշվի առնելու համար: Արտարժույթի փոխարժեքի ճշգրտման գործակիցի նպատակն է փոխհատուցել փոխարժեքների տատանումներից փոխադրողների ցանկացած կորուստ: Արտարժույթի փոխարժեքի ճշգրտման գործակիցի հաշվարկման հիմքը և մեթոդաբանությունը կարող են տարբեր լինել:

## Ակնարկ

Արտարժույթի փոխարժեքի ճշգրտման գործակիցը բարձրանում է, եթե ԱՄՆ դոլարի փոխարժեքը նվազում է: Արտարժույթի փոխարժեքի ճշգրտման գործակիցը կիրառվում է որպես տոկոս բազային փոխարժեքի նկատմամբ, որը հաշվարկվում է որպես նախորդ երեք ամիսների միջին փոխարժեք: Այս լրացուցիչ վճարի պատճառով բեռնափոխադրողները հակված են համապարփակ պայմանագրեր կնքել մեկ գնով, որը հաշվի է առնում բոլոր կիրառելի վճարները՝ արտարժույթի փոխարժեքի ճշգրտման գործակիցի ազդեցությունը սահմանափակելու համար: 2005 թվականին Ճապոնիա առաքելիս գանձվող արտարժույթի փոխարժեքի ճշգրտման գործակիցը կազմում էր 51%:

2005 թվականի հուլիսի 21-ին Չինաստանի Ժողովրդական բանկը հայտարարեց, որ այլևս չի կապելու չինական արժույթը ԱՄՆ դոլարի  հետ։  Ի պատասխան՝ մի շարք միջազգային բեռնափոխադրող ընկերություններ որոշեցին իրենց հաճախորդների հետ իրենց բոլոր պայմանագրերը տեղափոխել յուանի և կիրառել արտարժույթի փոխարժեքի ճշգրտման գործակիցով հավելավճար: Եվրոպական հանձնաժողովը որոշում կայացրեց, որ մրցակից ընկերությունների միջև այս համաձայնագիրը  դավադրություն է և 2012 թվականին տուգանեց ընկերություններին: Այս որոշումը և  բեռնափոխադրումների հետ կապված մի շարք այլ որոշումները, ուժի մեջ են մտել Եվրամիության դատարանի կողմից 2018 թվականի փետրվարի 1-ին:

## Ծանոթագրություններ

Կատեգորիա:Արտարժույթի շուկա
Կատեգորիա:Դրամական միավորներ
Ֆրանսիական աճուրդ

մինի|Աճուրդ Փարիզի Դրուո հյուրանոցում
**Ֆրանսիական աճուրդ**,  բազմակի գներով աճուրդ է։ Ֆրանսիական աճուրդն օգտագործվում է նախնական հանրային առաջարկների արժեքը որոշելու համար:

Այս առաջարկի շրջանակներում ընկերությունը հայտարարում է նվազագույն (պահուստային) գին: Ներդրողները տեղադրում են փակ հայտեր քանակի և գնի համար: Հայտերը ստանալուց հետո ընկերությունները բանակցում են նվազագույն և առավելագույն գների մասին շուկայի կարգավորիչի հետ (ֆրանսիական ընկերություն):

Առավելագույն գինը գերազանցող ցանկացած հայտ չեղյալ է հայտարարվում: Նվազագույն և առավելագույն գին առաջարկող հայտատուները բաժնետոմսերը ստանում են համամասնորեն, յուրաքանչյուրը վճարում է նվազագույն գինը:

Եթե բաժնետոմսերի պահանջարկը չափազանց բարձր է, ապա այն կարող է փոխարինվել ֆիքսված գնով տեղաբաշխմամբ :

## Ծանոթագրություններ
* 
* 

Կատեգորիա:Արժեթղթերի շուկա
Կատեգորիա:Ֆրանսիայի տնտեսություն